Ericu950/Stoicheia-meter-silver huggingface dataset:
φιλήδονοι μὲν γάρ , εἰ μὴ σπορᾶς ἕνεκα τέκνων καὶ τοῦ διαιωνίσαι τὸ γένος συνέρχονται γυναιξὶν ἀλλὰ θηρώμενοι συῶν ἢ τράγων τρόπον τὴν ἐξ ὁμιλίας ἀπόλαυσιν 0 ·
μισάνθρωποι δὲ τίνες ἂν εἶεν μᾶλλον ἢ οἱ τῶν γεννηθέντων ἐχθροὶ καὶ ἀμείλικτοι δυσμενεῖς 0 ;
εἰ μή τις οὕτως ἐστὶν ἠλίθιος , ὡς ὑπολαβεῖν ὅτι πρὸς τοὺς ἀλλοτρίους ἔνσπονδοι γένοιντ ἂν οἱ τοὺς ἡνωμένους κατὰ γένος ἔκσπονδα εἰργασμένοι 0 .
τάς γε μὴν ἀνδροφονίας καὶ τεκνοκτονίας ἐναργεστάταις βεβαιοῦνται πίστεσιν οἱ μὲν αὐτόχειρες γινόμενοι καὶ τὴν πρώτην εἰσπνοὴν τῶν βρεφῶν πιέζοντες καὶ ἀναθλίβοντες ὑπὸ ὠμότητος καὶ δεινῆς ἀναλγησίας , οἱ δὲ εἰς ποταμὸν ἢ θαλάττης βυθὸν ἀφιέντες , ὅταν ἀπαιωρήσωσιν ἄχθος , ἵνα θᾶττον τῷ βάρει καταφέρηται 0 ·
οἱ δ ἐπ  ἐρημίαν κομίζουσιν ἐκθήσοντες , ὡς μὲν αὐτοί φασιν , ἐλπίδι σωτηρίας , ὡς δὲ τ ἀληθὲς ἔχει , πρὸς ἀνιαροτάτας συμφοράς ·
ὅσα γὰρ ἀνθρωπίνων σαρκῶν ἅπτεται θηρία , μηδενὸς ἀνείργοντος , ἐπιφοιτᾷ καὶ εὐωχεῖται τῶν βρεφῶν , καλῆς θοίνης , ἣν οἱ μόνοι κηδεμόνες καὶ πρὸ τῶν ἄλλων σῴζειν ὀφείλοντες , πατὴρ καὶ μήτηρ , πρ οὔθεσαν ·
καὶ τὰ λείψανα μέντοι προσεπιλιχμῶνται τῶν οἰωνῶν οἱ σαρκοβόροι καταπτάντες , ὅταν μὴ προαίσθωνται ·
αἰσθόμενοι γὰρ καὶ περὶ τῶν ὅλων πρὸς τοὺς χερσαίους θῆρας κονίονται .
φέρε δ οὖν τῶν ὁδῷ παριόντων τινὰς ἡμέρῳ κινηθέντας πάθει λαβεῖν οἶκτον καὶ ἔλεον τῶν ἐκτεθέντων , ὡς ἀνελέσθαι τε καὶ τροφῆς μεταδοῦναι καὶ τῆς ἄλλης ἐπιμελείας ἀξιῶσαι ·
ταυτὶ τὰ οὕτως χρηστὰ ἔργα τί νομίζομεν ;
ἆρ  οὐ τῶν γεννησάντων εἶναι καταδίκην , εἴ γ οἱ μὲν ἀλλότριοι τὰ γονέων , οἱ δὲ γονεῖς οὐ δὲ τὰ τῶν ἀλλοτρίων εἰς εὔνοιαν ἐπετήδευσαν 0 1 2 ;
πόρρωθεν οὖν τὴν βρεφῶν ἔκθεσιν ἀπεῖπε δι ὑπονοιῶν θάνατον , ὡς ἔφην , ὁρίσας κατὰ τῶν αἰτίων ἀμβλώσεως τὰ μεμορφωμένα ἤδη κυϊσκούσαις ·
καίτοι τὰ μὲν ἔτι κατὰ γαστρὸς προσεχόμενα τῇ μήτρᾳ τῶν κυουσῶν εἶναι μέρη λέγεται παρά τε φυσικοῖς ἀνδράσιν , οἷς ὁ θεωρητικὸς διαπονεῖται βίος , καὶ παρὰ ἰατρῶν τοῖς δοκιμωτάτοις , οἳ τὴν ἀνθρώπου κατασκευὴν διηρεύνησαν τά τ ἐν ὄψει καὶ τὰ ἀφανῆ μετ  ἐπιμελείας ἐξ ἀνατομῆς ἀκριβώσαντες , ἵν  , εἰ χρεία τις γένοιτο θεραπείας , μηδὲν ἀγνοίᾳ παρολιγωρηθὲν αἴτιον μεγάλου κινδύνου γένηται .
τὰ δ ἀποκυηθέντα τῆς τε συμφυΐας ἀπέζευκται καὶ διυφειμένα καθ αὑτὰ ζῷα γέγονεν οὐδενὸς ἐπιδεᾶ τῶν ὅσα συμπληρωτικὰ τῆς ἀνθρωπίνης φύσεώς ἐστιν , ὥστε ἀνενδοιάστως ἀνδροφόνον εἶναι τὸν βρέφος ἀναιροῦντα , τοῦ νόμου μὴ ἐπὶ ταῖς ἡλικίαις ἀλλ ἐπὶ τῷ γένει παρασπονδουμένῳ δυσχεραίνοντος .
εἰ μέντοι καὶ ἡλικιῶν ἔδει προμηθεῖσθαι , δοκεῖ μοί τις ἂν δεόντως ἀγανακτῆσαι μᾶλλον ἐπὶ τοῖς ἀναιροῦσι βρέφη ·
πρὸς μὲν γὰρ τοὺς τελείους μυρίαι προφάσεις εὔλογοι προσκρουσμάτων τε καὶ διαφορῶν , τοῖς δὲ κομιδῇ νηπίοις ἄρτι παρεληλυθόσιν εἰς φῶς καὶ τὸν ἀνθρώπινον βίον οὐ δ ἐπιψεύσασθαι κατηγορίαν ἀκακωτάτοις οὖσιν ἐνδέχεται 0 .
διὸ πάντων ὠμότατοι καὶ ἀνηλεέστατοι κριθεῖεν ἂν οἱ ἐπαποδυόμενοι ταῖς τούτων ἐπιβουλαῖς , οὓς ἐχθαίρων ὁ ἱερὸς νόμος ἐνόχους ἀπεφήνατο .
τὸν μὴ ἑκουσίῳ γνώμῃ τοῦ κτείναντος ἀναιρεθέντα φησὶν ὁ ἱερὸς νόμος παραδεδόσθαι ὑπὸ θεοῦ χερσὶν ἀνδροφόνοις  Exod .
21 , 13  , τῇ μὲν ἀπολογούμενος ὑπὲρ τοῦ δόξαντος ἀνελεῖν ὡς ἔνοχον ἀνελόντος  μὴ γὰρ ἄν ποτε τὸν ἵλεω καὶ συγγνώμονα θεὸν ἐπ ἀναιρέσει τόν γε ἀναίτιον ἐκδοῦναι , ἀλλ ὅστις τὰς μὲν παρὰ ἀνθρώποις κρίσεις εὐμηχάνως ἕνεκα τοῦ πολυτρόπου διαδιδράσκει , πρὸς δὲ τὸ τῆς φύσεως ἀχθεὶς ἀφανὲς δικαστήριον ἑάλω , ἐν ᾧ μόνῳ τ ἀληθὲς ἀκραιφνέστατον ὁρᾶται , λόγων τέχναις οὐκ ἐπισκιαζόμενον , οὐ δὲ γὰρ λόγους τὴν ἀρχὴν παραδέχεται βουλήματα ἀπαμπίσχον καὶ διανοίας ἀφανεῖς εἰς τ οὐμφανὲς ἄγον  , τῇ δὲ καὶ τὸν ἀνελόντα φόνῳ μὲν οὐ ποιῶν ὑπόδικον ἅτε θείᾳ κρίσει δόξαντα ὑπηρετῆσαι , μιάσματι δὲ ἀδηλουμένῳ καὶ βραχεῖ πάντως , ὃ παραιτητὸν καὶ συγγνωστόν ἐστι 0 .
χρῆται γὰρ ὁ θεὸς τοῖς ὀλίγα καὶ ἰάσιμα διαμαρτάνουσι κατὰ τῶν μέγιστα καὶ ἀνίατα ἠδικηκότων ὑπηρέταις κολάσεως , οὐκ ἐκείνους ἀποδεχόμενος , ἀλλ ὡς ἂν ὄργανα παραλαμβάνων ἐπιτήδεια πρὸς τιμωρίαν , ἵνα μηδεὶς ὅλῳ βίῳ καθαρὸς ὢν καὶ ἐκ καθαρῶν φόνου , κ ἂν δικαιότατος ᾖ , προσάψηται 0 .
φυγὴν οὖν κατὰ τοῦ κτείναντος ἀκουσίως ὥρισεν , οὐχ ὅπῃ τύχοι οὐ δ εἰς ἀεί ·
πόλεις μὲν γὰρ ἓξ ἀπένειμεν , ὀγδόην μοῖραν ὧν ἔλαχεν ἡ ἱερωμένη φυλή , τοῖς ἁλοῦσιν , ἃς ἀπὸ τοῦ συμβεβηκότος ὠνόμασε „ φυγαδευτηρίων “ ·
χρόνον δὲ τῆς φυγῆς τὸν βίον τοῦ ἀρχιερέως προσενομοθέτησε κάθοδον μετὰ τὴν ἐκείνου τελευτὴν ἐπιτρέπων .
αἰτία δὲ τούτου μὲν προτέρα ἥδε 0 ·
ἡ λεχθεῖσα φυλὴ τὰς πόλεις εἴληφεν ἆθλον ἀνδροφονίας εὐαγοῦς , ἣν ἀριστειῶν ὅσαι πώποτε γεγόνασιν ἐπιφανεστάτην καὶ μεγίστην ὑποληπτέον .
ἡνίκα γὰρ ὁ προφήτης εἰς τὸ περιμηκέστατον καὶ ἱερώτατον τῶν κατ ἐκεῖνον τὸν τόπον ὀρῶν ἀνακληθεὶς ἐθεσπίζετο τὰ γένη τῶν ἐν εἴδει νόμων καὶ πλείους ἦν ἀφανὴς ἡμέρας , οἱ μὴ τὰς φύσεις εἰρηνικοὶ τῶν ἐξ ἀναρχίας κακιῶν πάντα κατέπλησαν καὶ τέλος προσέθηκαν ἀσέβειαν ·
τὰς μὲν ἀρίστας καὶ καλὰς ὑφηγήσεις περὶ τῆς τοῦ ὄντως ὄντος θεοῦ τιμῆς χλευάσαντες , ταῦρον δὲ κατασκευασάμενοι χρυσοῦν , Αἰγυπτιακοῦ μίμημα τύφου , θυσίας ἀνῆγον ἀθύτους καὶ ἑορτὰς ἀνεόρτους καὶ χοροὺς ἀχορεύτους ἐπετέλουν σὺν ᾠδαῖς καὶ ὕμνοις ἀντὶ θρήνων .
ἡ δὲ λεχθεῖσα φυλὴ πάνυ χαλεπῶς ἐνεγκοῦσα τὴν αἰφνίδιον ἐκδιαίτησιν καὶ ζήλῳ πυρωθεῖσα διὰ μισοπόνηρον πάθος , ὑπόπλεῳ πάντες ὀργῆς , μεμηνότες , ἐνθουσιῶντες , ὡς ἀφ ἑνὸς συνθήματος ὁπλισάμενοι , διττὴν μεθύοντας μέθην , τὴν μὲν ἀσεβείᾳ , τὴν δὲ οἴνῳ , μάλα καταφρονητικῶς ἐπιστροφάδην ἀνῄρουν , ἀπὸ τῶν οἰκειοτάτων καὶ φιλτάτων ἀρξάμενοι , φίλον καὶ συγγένειαν ἓν τὸ θεοφιλὲς εἶναι νομίζοντες ·
καὶ βραχεῖ μέρει ἡμέρας τέσσαρες πρὸς ταῖς εἴκοσι χιλιάδες ἀνῃρέθησαν , ὧν αἱ συμφοραὶ τοὺς συναπονοεῖσθαι μέλλοντας ἐνουθέτησαν , δέει τοῦ μὴ τὰ παραπλήσια παθεῖν .
ταύτην τὴν στρατείαν ἐθελουργὸν καὶ αὐτοκέλευστον ὑπὲρ εὐσεβείας καὶ ὁσιότητος τῆς εἰς τὸν ὄντως ὄντα θεὸν γενομένην οὐκ ἄνευ μεγάλων κινδύνων τοῖς ἀραμένοις τοὺς ἀγῶνας αὐτὸς ὁ πατὴρ τῶν ὅλων ἀπεδέξατο καὶ τοὺς ἀνελόντας δικάσας παρ αὑτῷ καθαροὺς εἶναι παντὸς ἄγους καὶ μιάσματος ἱερωσύνην τῆς ἀνδραγαθίας τούτοις ἀντιδωρεῖται .
τὸν οὖν ἀκούσιον δράσαντα φόνον κελεύει φυγεῖν εἰς ἐνίας ὧν ἔλαχον οὗτοι πόλεις ἕνεκα παρηγορίας καὶ ὑπὲρ τοῦ μὴ ἀπογινώσκειν τὴν εἰς ἅπαν ἀσφάλειαν , ὑπομιμνῃσκόμενον ἐκ τοῦ τόπου τὸ ἄφοβον καὶ λογιζόμενον , ὅτι τοῖς ἑκουσίως ἀπεκτονόσιν οὐ μόνον ἀμνηστία δέδοται ἀλλὰ καὶ γέρα μεγάλα καὶ περιμάχητα καὶ πολλῆς εὐδαιμονίας , εἰ δὲ τούτοις , πολὺ μᾶλλον τοῖς μὴ ἐκ προνοίας ἀνελοῦσιν , εἰ καὶ μηδὲν τῶν ἐπὶ τιμῇ , ἀλλ αὐτὸ γοῦν τὸ πανύστατον , μὴ ἀνταναιρεθῆναι 0 1 2 ·
δι οὗ παρίσταται τὸ μὴ πᾶσαν ἀνδροφονίαν ἐπίληπτον ἀλλὰ τὴν σὺν ἀδικίᾳ μόνην εἶναι , καὶ τῶν ἄλλων ἐπαινετὴν μὲν τὴν κατὰ πόθον καὶ ζῆλον ἀρετῆς , οὐ ψεκτὴν δὲ τὴν ἀκούσιον 0 1 .
ἥδε μὲν αἰτία προτέρα λελέχθω , δευτέραν δ αὐτίκα μηνυτέον ·
βούλεται ὁ νόμος τὸν ἀκουσίως ἀποκτείναντα διασῴζειν , εἰδὼς γνώμῃ μὲν οὐκ ἔνοχον χερσὶ δὲ ὑπηρετήσαντα τῇ τῶν ἀνθρωπίνων ἐφόρῳ δίκῃ πραγμάτων ·
ἐφεδρεύουσι γὰρ ἐχθροὶ φονῶντες οἱ τοῦ τεθνεῶτος ἀγχιστεῖς , οἳ δι ὑπερβάλλοντα οἶκτον καὶ πένθος ἀπαρηγόρητον ἵενται πρὸς ἄμυναν ἀλόγῳ φορᾷ τ ἀληθὲς καὶ τὸ φύσει δίκαιον οὐκ ἐξετάζοντες .
ἐπέτρεψεν οὖν τῷ τοιούτῳ καταφεύγειν οὔ τε εἰς ἱερὸν ἅτε μήπω κεκαθαρμένῳ οὔ τε εἰς ἠμελημένον καὶ ἀφανὲς χωρίον , ἵνα μὴ ῥᾳδίως ἐκδοθῇ καταφρονηθείς , ἀλλ εἰς ἱερόπολιν , ἥτις ἐστὶν ἱεροῦ καὶ βεβήλου τόπου μεθόριος , τρόπον τινὰ δεύτερον ἱερόν ·
αἱ γὰρ τῶν ἱερωμένων πόλεις σεμνότεραι τῶν ἄλλων εἰσίν , ἐφ ὅσον , οἶμαι , καὶ οἰκήτορες οἰκητόρων ἐντιμότεροι 0 ·
βούλεται γὰρ τῇ τῆς ὑποδεξαμένης προνομίᾳ βεβαιοτάτην ἀσφάλειαν περιποιῆσαι τῷ καταφυγόντι .
χρόνον δ  , ὡς ἔφην , ὥρισε τῆς καθόδου τὴν τοῦ μεγάλου ἱερέως τελευτὴν αἰτίας ἕνεκα τοιᾶσδε ·
ὥσπερ ἑνὸς ἑκάστου τῶν δολοφονηθέντων οἱ συγγενεῖς εἰσιν ἔφεδροι τῆς κατὰ τῶν δολοφονησάντων δίκης καὶ τιμωρίας , οὕτως καὶ τοῦ σύμπαντος ἔθνους συγγενὴς καὶ ἀγχιστεὺς κοινὸς ὁ ἀρχιερεύς ἐστι , πρυτανεύων μὲν τὰ δίκαια τοῖς ἀμφισβητοῦσι κατὰ τοὺς νόμους , εὐχὰς δὲ καὶ θυσίας τελῶν καθ  ἑκάστην ἡμέραν καὶ τὰ ἀγαθὰ αἰτούμενος ὡς ὑπὲρ ἀδελφῶν καὶ γονέων καὶ τέκνων , ἵνα πᾶσα ἡλικία καὶ πάντα μέρη τοῦ ἔθνους ὡς ἑνὸς σώματος εἰς μίαν καὶ τὴν αὐτὴν ἁρμόζηται κοινωνίαν εἰρήνης καὶ εὐνομίας ἐφιέμενα 0 .
τοῦτον οὖν εὐλαβείσθω πᾶς ὁ ἀκουσίως ἀνελὼν ὡς ὑπέρμαχον καὶ προαγωνιστὴν τῶν ἀναιρεθέντων καὶ εἴσω τῆς πόλεως εἰς ἣν κατέφυγε κατακεκλείσθω , μὴ ἐπιθαρρῶν ἔξω προέρχεσθαι τειχῶν , εἰ δή τινα ποιεῖται λόγον ἀσφαλείας καὶ τοῦ ζῆν ἀκινδύνως .
ὅταν οὖν λέγῃ „ μὴ ἐπανίτω ὁ φυγάς , ἕως ἂν ἀποθάνῃ ὁ ἱερεὺς ὁ μέγας ” , ἴσον τι τούτῳ φησίν ·
ἕως ἂν ἀποθάνῃ ὁ πάντων κοινὸς ἀγχιστεύς , ᾧ μόνῳ καὶ τὰ τῶν ζώντων καὶ τὰ τῶν τετελευτηκότων ἐφεῖται βραβεύειν .
τὴν μὲν οὖν καὶ νεωτέρων ἀκοαῖς ἐφαρμόζουσαν αἰτίαν τοιαύτην εἶναι συμβέβηκεν .
ἣν δὲ πρεσβυτέροις καὶ τελείοις τὸ ἦθος θέμις ἀναφέρειν , ἥδ  ἐστί ·
τῶν μὲν ἑκουσίων ἀδικημάτων αὐτὸ μόνον ἰδιώτας καθαρεύειν ἐφείσθω , λεγέτω δ εἰ βούλεταί τις καὶ τοὺς ἄλλους ἱερεῖς , ἀμφοτέρων δ ἑκουσίων τε καὶ ἀκουσίων κατὰ τὸν ἐξαίρετον λόγον τὸν ἀρχιερέα 0 .
προσάπτεσθαι γὰρ αὐτῷ μιάσματος τὸ σύνολον οὐ θεμιτόν , οὔτ  ἐκ προνοίας οὔ τε κατὰ τροπὴν τῆς ψυχῆς ἀβούλητον , ἵνα ἱεροφάντης ὢν κοσμῆται καθ ἑκάτερον , διανοίᾳ τε χρώμενος ἀνεπιλήπτῳ καὶ εὐπραγίᾳ βίου , ᾧ μηδὲν ὄνειδος πρόσεστι 0 .
τῷ δὴ τοιούτῳ γένοιτ ἂν ἀκόλουθον ὑποβλέπεσθαι καὶ τοὺς ἀκουσίως ἀπεκτονότας  οὐχ  ὡς ἐναγεῖς , ἀλλ  οὐχ ὡς καθαροὺς καὶ παντὸς ἀμετόχους ἁμαρτήματος , καὶ εἰ τὰ μάλιστα τοῖς τῆς φύσεως ὑπηρετῆσαι βουλήμασιν ἔδοξαν τισαμένης διὰ τούτων τοὺς ἀναιρεθέντας , ὧν ἀφανῶς αὕτη δικάσασα παρ ἑαυτῇ θάνατον κατέγνω 0 .
ταῦτα μὲν ἐπ ἐλευθέροις καὶ ἀστοῖς 0 ·
ἑξῆς δὲ καὶ περὶ οἰκετῶν νομοθετεῖται βιαίως ἀναιρεθέντων .
κατὰ τῶν οἰκέτας κτεινόντων 0 .
θεράποντες τύχῃ μὲν ἐλάττονι κέχρηνται , φύσεως δὲ τῆς αὐτῆς μεταποιοῦνται τοῖς δεσπόταις .
τῷ δὲ θείῳ νόμῳ κανὼν τῶν δικαίων ἐστὶν οὐ τὸ τῆς τύχης ἀλλὰ τὸ τῆς φύσεως ἐναρμόνιον .
διὸ προσήκει τοὺς κυρίους μὴ κατακόρως χρῆσθαι ταῖς ἐξουσίαις κατὰ τῶν οἰκετῶν , ἀλαζονείαν καὶ ὑπεροψίαν καὶ δεινὴν ὠμότητα ἐπιδεικνυμένους ·
ταῦτα γὰρ οὐκ ἔστι δείγματα ψυχῆς εἰρηνικῆς ἀλλ ὑπὸ ἀκρασίας τὸ ἀνυπεύθυνον ζηλούσης κατὰ τυραννικὴν δυναστείαν .
ὁ γὰρ τὴν μὲν ἰδίαν οἰκίαν ὥσπερ ἄκραν ἐπιτειχίσας , παρρησίας δὲ τῶν ἔνδον μηδενὶ μεταδιδούς , ἀλλὰ πρὸς ἅπαντας ἠγριωμένος ὑπὸ τῆς ἐμφύτου τάχα δὲ καὶ ἐπιτετηδευμένης μισανθρωπίας , τύραννός ἐστιν ἐλάττοσι παρασκευαῖς χρώμενος .
ἐξ ὧν διελέγχεται μὴ στησόμενος ἐπὶ τῶν αὐτῶν , εἰ μειζόνων λάβοιτο χρημάτων ·
διαβήσεται γὰρ εὐθὺς ἐπὶ πόλεις τε καὶ χώρας καὶ ἔθνη τὴν αὑτοῦ πατρίδα προδουλωσάμενος εἰς ἔνδειξιν τοῦ μηδενὶ μέλλειν τῶν ἄλλων ὑπηκόων ἡμέρως προσφέρεσθαι .
σαφῶς οὖν ὁ τοιοῦτος ἴστω μὴ τὴν τοῦ συνεχῶς καὶ εἰς πολλοὺς ἁμαρτάνειν ἄδειαν ἕξων ·
ἐναντιώσεται γὰρ ἡ μισοπόνηρος αὐτῷ δίκη , ἡ βοηθὸς καὶ ὑπέρμαχος τῶν ἀδικηθέντων , ἣ λόγον καὶ εὐθύνας αὐτὸν τῆς περὶ τοὺς πεπονθότας συμφορᾶς ἀπαιτήσει ·
κ ἂν ἄρα φάσκῃ πληγὰς ἕνεκα νουθεσίας ἐντεῖναι μὴ διανοηθεὶς ἀνελεῖν , οὐκ εὐθὺς βαδιεῖται γεγηθώς , ἀλλ εἰς δικαστήριον ἀπαχθεὶς παρ ἀκριβέσι λογισταῖς τῆς ἀληθείας ἐξετασθήσεται , πότερον ἑκὼν ἀπέκτεινεν ἢ ἄκων ·
κ ἂν ἐπιβεβουλευκὼς ἀνευρίσκηται γνώμῃ ἀνοσίῳ , θνῃσκέτω , μηδὲν παρόσον δεσπότης ἐστὶ κερδαίνων εἰς τὸ σωθῆναι .
ἐὰν δὲ μὴ εὐθὺς ἐκ τῶν πληγῶν οἱ τυπτηθέντες ἀναιρεθῶσιν , ἀλλὰ βιώσωσιν ἡμέραν μίαν ἢ καὶ δύο , μηκέθ ὁμοίως ὁ δεσπότης ὑπόδικος ἔστω φόνου , πλεονέκτημα εἰς ἀπολογίαν πεπορισμένος τὸ μή τε παραχρῆμα τύπτων ἀνελεῖν μή θ ὕστερον , ἔχων κατὰ τὴν οἰκίαν , ἀλλὰ ζῆν ἐάσας ὅσον βιοῦν οἷοί τε ἦσαν χρόνον , εἰ καὶ παντάπασιν ὀλίγον 0 ·
χωρὶς τοῦ μηδένα οὕτως ἠλίθιον εἶναι , ὡς λυπεῖν ἕτερον ἐπιχειρεῖν , ἐν οἷς αὐτὸς ἀδικηθήσεται 0 .
κτείνων δέ τις οἰκέτην πολὺ πρότερον ἑαυτὸν βλάπτει , ὑπηρεσιῶν τε ἃς παρὰ ζῶντος εἶχε στερόμενος καὶ τὴν τιμὴν ζημιούμενος καὶ πλείστην ἴσως .
ἐὰν μέντοι θανάτου πεπραχὼς ἄξια τυγχάνῃ , πρὸς τοὺς δικαστὰς ἀγέτω καὶ δηλούτω τὸ ἀδίκημα , τοὺς νόμους κυρίους ποιῶν τῆς τιμωρίας ἀλλὰ μὴ ἑαυτόν .
κατὰ ζῴων ἀλόγων ἃ παραίτια γίνεται θανάτου .
ἐάν τινα ταῦρος ἀναπείρας ἀποκτείνῃ , καταλευέσθω  ἀσφαγὴς γὰρ ἱερείοις  καὶ ἄβρωτα ἔστω τὰ τούτου κρέα 0 .
ὅτι τροφὴν ἢ προσόψημα τροφῆς ἀνθρώπων γίνεσθαι τὰ τοῦ κτείναντος ἄνθρωπον οὐχ ὅσιον 0 .
ἐὰν δὲ ὁ τοῦ κτήνους κύριος ἄγριον εἰδὼς καὶ ἀτίθασον μή τε καταδήσῃ μή τε κατακλείσας φυλάττῃ , τύχῃ δὲ καὶ παρ ἑτέρων πεπυσμένος ὅτι οὐκ ἔστι χειρόηθες , ἄφετον ἐάσας ἐκνέμεσθαι ὥσπερ αἴτιος ὑπόδικος ἔστω 0 ·
καὶ τὸ μὲν ἀναπεῖραν αὐτίκα θνῃσκέτω , ὁ δὲ κύριος προσαναιρείσθω ἢ λύτρα καὶ σῶστρα κατατιθέσθω , τὸ δὲ δικαστήριον ὅ τι χρὴ παθεῖν ἢ ἀποτῖσαι διαγνώσεται .
εἰ μέντοι δοῦλος ὁ ἀναιρεθεὶς εἴη , τὴν τιμὴν ἐπανορθούσθω τῷ δεσπότῃ .
ἐὰν δὲ μὴ ἄνθρωπον ἀλλὰ κτῆνος ἀναπείρῃ , τὸ τεθνηκὸς ὁ τοῦ κτείναντος λαβὼν δεσπότης τὸ ὅμοιον ἀποτισάτω ,  διότι τὸ ἀνήμερον τοῦ ἰδίου προαισθανόμενος οὐκ ἐφυλάξατο ·
κ ἂν αὐτὸ μέντοι τὸ θρέμμα ἀλλότριον ἀνέλῃ , πάλιν ὅμοιον ἀποτινέτω ,  χάριν εἰδὼς ἐπὶ τῷ μὴ πλείονα ζημίαν ὑπομένειν ἄρξας ἐπηρείας .
ὀρύγματα γῆς εἰώθασί τινες εὖ μάλα βαθύνειν ἢ φλέβας πηγαζούσας ἀναστέλλοντες ἢ πρὸς ὑποδοχὴν ὀμβρίου ὕδατος , εἶθ ὑπονόμους εὐρύναντες ἀφανεῖς , δέον τὰ στόμια ἢ περιοικοδομῆσαι ἢ περιπωμάσαι , κατά τινα δεινὴν ῥᾳθυμίαν ἢ φρενοβλάβειαν ἐπ ὀλέθρῳ τινῶν εἴασαν ἀχανῆ .
ἐὰν οὖν τις τῶν ὁδῷ παριόντων μὴ προαισθόμενος κατὰ κενοῦ ἐπιβὰς ἐνεχθῇ καὶ τελευτήσῃ , ἐπιγραφέσθωσαν οἱ βουλόμενοι ὑπὲρ τοῦ τετελευτηκότος πρὸς τοὺς τὸ ὄρυγμα ποιησαμένους καὶ τιμάτω τὸ δικαστήριον ὅ τι χρὴ παθεῖν ἢ ἀποτῖσαι .
ἐὰν δὲ θρέμμα κατενεχθὲν ἀποθάνῃ , τὴν ἀξίαν τιμὴν ὡς ζῶντος ἐπανορθούσθωσαν τῷ δεσπότῃ τὸ νεκρὸν αὐτοὶ λαβόντες .
ἀδελφὸν δὲ καὶ συγγενὲς ἀδίκημα δρῶσι τῷ λεχθέντι καὶ ὅσοι κατασκευάζοντες οἰκίας ἰσόπεδα καταλείπουσι τὰ τέγη , περιστεφανοῦν θωρακίοις δέον ὑπὲρ τοῦ μή τινα κατακρημνισθῆναι λαθόντα ·
φόνον γάρ , εἰ δεῖ τ ἀληθὲς εἰπεῖν , δρῶσι , κ ἂν μηδεὶς ὑποσυρεὶς ἀποθάνῃ , τό γε ἐπ αὐτοὺς ἧκον μέρος .
κολαζέσθωσαν οὖν ἐν ἴσῳ τοῖς ἀχανῆ τὰ στόμια τῶν ὀρυγμάτων καταλείπουσι .
λύτρα παρὰ ἀνδροφόνου , ὃν δέον τεθνάναι , διαγορεύει ὁ νόμος μὴ ἐξεῖναι λαμβάνειν ἐπὶ μειώσει τῆς τιμωρίας ἢ ὑπαλλαγῇ φυγῆς ἀντὶ θανάτου 0 ·
αἵματι γὰρ αἷμα καθαίρεται , τῷ τοῦ κτείναντος τὸ τοῦ ἐπιβουλευθέντος .
ἐπεὶ δ ὅρον οὐκ ἔχουσιν οἱ πονηροὶ τὰς φύσεις τοῦ πλημμελεῖν , ἀλλ ἀεὶ μεγαλουργοῦσι προσυπερβάλλοντες καὶ τὰς κακίας ἐπιτείνουσι καὶ διαίρουσι πρὸς τὸ ἄμετρον καὶ ἀπερίγραφον , μυρίους μὲν θανάτους , εἴπερ οἷόν τε ἦν , ὥρισεν ἂν κατ αὐτῶν ὁ νομοθέτης ·
ἐπεὶ δὲ τοῦτ οὐκ ἐνεδέχετο , τιμωρίαν ἄλλην προσδιατάττεται κελεύων τοὺς ἀνελόντας ἀνασκολοπίζεσθαι .
καὶ τοῦτο προστάξας ἀνατρέχει πάλιν ἐπὶ τὴν αὑτοῦ φιλανθρωπίαν , ἡμερούμενος πρὸς τοὺς ἀνήμερα εἰργασμένους , καί φησι ·
μὴ ἐπιδυέτω ὁ ἥλιος ἀνεσκολοπισμένοις , ἀλλ  ἐπικρυπτέσθωσαν γῇ πρὸ δύσεως καθαιρεθέντες .
ἦν γὰρ ἀναγκαῖον τοὺς ἅπασι τοῖς μέρεσι τοῦ κόσμου πολεμίους μετεωρίσαντας εἰς τ οὐμφανὲς ἐπιδείξασθαι μὲν αὐτοὺς ἡλίῳ καὶ οὐρανῷ καὶ ἀέρι καὶ ὕδατι καὶ γῇ κολασθέντας , πάλιν δὲ εἰς τὸν νεκρῶν χῶρον ὑποσῦραί τε καὶ καταχῶσαι , ὅπως μὴ τὰ ὑπὲρ γῆν μιαίνωσι .
παγκάλως μέντοι κ ἀκεῖνο διατέτακται , πατέρας ὑπὲρ υἱῶν μὴ ἀποθνῄσκειν μη δ υἱοὺς ὑπὲρ γονέων , ἀλλ ἕκαστον τῶν ἄξια θανάτου δεδρακότων αὐτὸν ἰδίᾳ μόνον ἀναιρεῖσθαι , διὰ τοὺς ἢ βίαν τοῦ δικαίου προτιμῶντας ἢ πάνυ φιλοστόργους 0 .
οὗτοι μὲν γὰρ διὰ περιττὴν καὶ ὑπερβάλλουσαν εὔνοιαν ἐθελήσουσι πολλάκις ἄσμενοι προαποθνῄσκειν , αὑτοὺς ἐπιδιδόντες ὑπὲρ τῶν ἐνόχων οἱ ἀνυπαίτιοι , μέγα κέρδος νομίζοντες τὸ μὴ ἐπιδεῖν κολαζομένους ἢ τοὺς γεννήσαντας υἱοὶ ἢ τοὺς παῖδας γονεῖς , ὡς ἀβίωτον καὶ παντὸς ἀργαλεώτερον θανάτου τὸν αὖθις χρόνον βιωσόμενοι 0 .
πρὸς οὓς λεκτέον · "
ἡ εὔνοια ὑμῶν οὐκ ἔχει καιρόν , τὰ δ ὅσα μὴ ἐν καιρῷ ψέγεται δεόντως , ἐπεὶ καὶ τὰ καίρια ἐπαινεῖται 0 .
χρὴ μέντοι φιλεῖν τοὺς ἄξια φιλίας δρῶντας , πονηρὸς δ οὐδεὶς πρὸς ἀλήθειαν φίλος 0 .
συγγενεῖς δὲ καὶ ἐν συγγενέσι φίλους καλουμένους ἠλλοτρίωσαν αἱ μοχθηρίαι πλημμελοῦντας ·
συγγένεια γὰρ οἰκειοτέρα τῆς πρὸς αἵματος ἡ πρὸς δικαιοσύνην καὶ πᾶσαν ἀρετὴν ὁμολογία , ἣν ἐκλιπών τις οὐκ ἐν ὀθνείοις καὶ ξένοις μόνον ἀλλὰ καὶ ἐν ἀσπόνδοις ἐχθροῖς ἀναγράφεται 0 1 .
τί οὖν κατεψευσμένον ὄνομα εὐνοίας ὅ τι χρηστὸν καὶ φιλάνθρωπόν ἐστιν ὑποδύεσθε , τ ἀληθῆ μαλακίαν καὶ ἀνανδρίαν παρακαλυπτόμενοι ;
ἢ οὐκ ἄνανδροι τὰς φύσεις , παρ οἷς οἴκτου λογισμὸς ἡττᾶται 0 ;
καὶ ταῦθ ἵνα διπλοῦν ἀδίκημα δράσητε , τοὺς μὲν ὑπαιτίους ῥυόμενοι τῆς τιμωρίας , αὑτοὺς δ ἐπὶ μηδενὶ μεμφθέντας τὸ παράπαν οἰόμενοι δεῖν ἀντ ἐκείνων κολάζειν 0 ;
“ ἀλλ οὗτοι μὲν ὑποτίμησιν ἔχουσι τὸ μηδὲν θηρᾶσθαι ἐπ ὠφελείᾳ καὶ τὸ λίαν πρὸς τοὺς ἐγγυτάτω γένους φιλόστοργον , ὑπὲρ ὧν τῆς σωτηρίας ἀποθνῄσκειν ἄσμενοι διανοοῦνται .
τοὺς δὲ ὠμοθύμους καὶ τὴν φύσιν θηριώδεις τίς οὐκ ἂν προβάλοιτο τῶν οὐ λέγω μετρίων ἀλλὰ καὶ τῶν μὴ σφόδρα ἀτιθάσων τὴν ψυχήν , οἳ ἢ λάθρα τεχνάζουσιν ἢ ἐπιθαρροῦσι φανερῶς ἑτέροις ἀνθ  ἑτέρων τὰς μεγίστας ἐπανατείνεσθαι συμφοράς , φιλίαν ἢ συγγένειαν ἢ κοινωνίαν ἤ τι ὁμοιότροπον ἐπ ὀλέθρῳ τῶν οὐδὲν ἠδικηκότων προφασιζόμενοι ;
καὶ ταῦτα δρῶσιν ἔστιν ὅτε μηδὲν πεπονθότες δεινόν , ἕνεκα δὲ πλεονεξίας ἢ ἁρπαγῆς 0 .
πρώην τις ἐκλογεὺς φόρων ταχθεὶς παρ  ἡμῖν , ἐπειδή τινες τῶν δοξάντων ὀφείλειν διὰ πενίαν ἔφυγον δέει τιμωριῶν ἀνηκέστων , γύναια τούτων καὶ τέκνα καὶ γονεῖς καὶ τὴν ἄλλην γενεὰν ἀπαγαγὼν πρὸς βίαν , τύπτων καὶ προπηλακίζων καὶ πάσας αἰκίας αἰκιζόμενος , ἵν ἢ τὸν φυγόντα μηνύσωσιν ἢ τὰ ὑπὲρ ἐκείνου καταθῶσιν οὐδέτερον δυνάμενοι , τὸ μὲν ὅτι ἠγνόουν , τὸ δ ὅτι οὐχ ἧττον τοῦ φυγόντος ἀπόρως εἶχον , οὐ πρότερον ἀνῆκεν , ἢ βασάνοις καὶ στρέβλαις τὰ σώματα κατατείνων ἀποκτεῖναι κεκαινουργημέναις ἰδέαις θανάτου ·
ἄμμου σπυρίδα πλήρη βρόχοις ἐκδησάμενος ἀνήρτα κατὰ τῶν αὐχένων , βαρύτατον ἄχθος , ἱστὰς ἐν ὑπαίθρῳ κατὰ μέσην ἀγοράν , ἵν  οἱ μὲν ἀθρόαις τιμωρίαις , ἀνέμῳ καὶ ἡλίῳ καὶ τῇ ἀπὸ τῶν παριόντων αἰσχύνῃ καὶ τοῖς ἐκκρεμαμένοις ἄχθεσι , βιαζόμενοι χαλεπῶς ἀπαγορεύωσιν , οἱ δὲ θεώμενοι τὰς τούτων τιμωρίας προαλγῶσιν ·
ὧν ἔνιοι τρανότερον τῆς διὰ τῶν ὀφθαλμῶν τὴν διὰ τῆς ψυχῆς λαβόντες αἴσθησιν , ὡς ἐν τοῖς ἑτέρων σώμασιν αὐτοὶ κακούμενοι , τῷ βίῳ προαπετάξαντο ξίφεσιν ἢ φαρμάκοις ἢ ἀγχόναις , μεγάλην ὡς ἐν κακοπραγίαις νομίζοντες ἐπιτυχίαν τὴν ἄνευ βασάνων τελευτήν 0 1 ·
οἱ δὲ μὴ φθάσαντες ἑαυτοὺς διαχρήσασθαι , καθάπερ ἐν ταῖς τῶν κλήρων ἐπιδικασίαις , κατὰ στοῖχον ἤγοντο οἱ ἀπὸ τοῦ γένους πρῶτοι καὶ μετ αὐτοὺς δεύτεροι καὶ τρίτοι μέχρι τῶν ὑστάτων 0 ·
καὶ ὁπότε μηδεὶς λοιπὸς εἴη τῶν συγγενῶν , διέβαινε τὸ κακὸν καὶ ἐπὶ τοὺς γειτνιῶντας , ἔστι δ ὅτε καὶ ἐπὶ κώμας καὶ πόλεις , αἳ ταχέως ἔρημοι καὶ κεναὶ τῶν οἰκητόρων ἐγένοντο μετανισταμένων καὶ σκεδαννυμένων ἔνθα λήσεσθαι προσεδόκων .
ἀλλ  οὐδὲν ἴσως θαυμαστόν , εἰ φορολογίας ἕνεκα βάρβαροι τὰς φύσεις , ἡμέρου παιδείας ἄγευστοι , δεσποτικοῖς πειθαρχοῦντες ἐπιτάγμασι τοὺς ἐτησίους ἀναπράττουσι δασμούς , οὐ μόνον ἐκ τῶν οὐσιῶν ἀλλὰ καὶ ἐκ τῶν σωμάτων , ἄχρι καὶ ψυχῆς τοὺς κινδύνους ἐπιφέροντες ὑπὲρ ἑτέρων ἑτέροις 0 .
ἤδη δὲ καὶ οἱ τῶν δικαίων ὅροι καὶ κανόνες , αὐτοὶ οἱ νομοθέται , πρὸς δόξαν μᾶλλον ἢ πρὸς ἀλήθειαν ἀπιδόντες , τῶν ἀδικωτάτων ὑπέμειναν γενέσθαι , κελεύσαντες τοῖς μὲν προδόταις τοὺς παῖδας συναναιρεῖσθαι , τοῖς δὲ τυράννοις τὰς ἐγγυτάτω πέντε οἰκίας 0 .
φαίην ἄν ·
εἰ μὲν γὰρ συνεξήμαρτον , καὶ συγκολαζέσθωσαν , εἰ δὲ μή τε κατεκοινώνησαν μή τε ζηλωταὶ τῶν ὁμοίων ἐγένοντο μή τε ταῖς τῶν οἰκείων εὐτυχίαις ἐπαρθέντες ἐνηδυπάθησαν , τίνος χάριν ἀναιρεθήσονται ;
ἢ δι ἓν τοῦτο μόνον , ὅτι συγγενεῖς εἰσι 0 ;
γένους γὰρ ἢ παρανομημάτων αἱ τιμωρίαι 0 ;
χρηστῶν ἴσως ὑμεῖς , ὦ σεμνοὶ νομοθέται , τῶν οἰκείων ἐλάχετε ·
μοχθηροὶ δ εἴπερ ἐγένοντο , δοκεῖτέ μοι μη δ ἂν εἰς νοῦν ποτε βαλέσθαι τὰς τοιαύτας προστάξεις , ἀλλὰ καὶ γράφοντας ἑτέρους δυσχερᾶναι , διὰ τὴν τοῦ μηδὲν ἀνήκεστον παθεῖν προφυλακὴν * * * τὸν ἐν ἀσφαλεῖ βίῳ διάγοντα μετὰ τῶν κινδυνευόντων σκοπεῖν καὶ ἐν ταῖς ἴσαις κακοπραγίαις ἐξετάζεσθαι ·
τὸ μὲν γὰρ ἔχει δέος , ὃ φυλαττόμενός τις οὐδ  ἂν ἕτερον περιΐδοι , τὸ δ ἐστὶν ἄφοβον , ὑφ οὗ πολλάκις ἀνεπείσθησάν τινες ἀλογεῖν ἀνθρώπων ἀνυπαιτίων ἀσφαλείας .
ταῦτ  οὖν ἐκλογισάμενος ὁ ἡμέτερος νομοθέτης καὶ τὰ παρὰ τοῖς ἄλλοις ἁμαρτήματα συνιδὼν ὡς φθοροποιὰ τῆς ἀρίστης πολιτείας ἀπεστράφη καὶ διεμίσησε  καὶ  τοὺς χρωμένους εἴ τε ῥᾳθυμίαις εἴ τε ἀπανθρωπίαις καὶ κακίαις καὶ οὐδέποτέ τινα τῶν συμβεβιωκότων ἐξέδωκεν ἐπὶ τιμωρίᾳ προσθήκην ποιησάμενος αὐτὸν ἀδικημάτων ἑτέρων 0 1 .
διόπερ ἄντικρυς ἀπεῖπεν υἱοὺς ἀντὶ γονέων ἢ γονεῖς ἀντὶ υἱῶν ἀναιρεῖσθαι , δικαιώσας ὧν τὰ ἁμαρτήματα τούτων εἶναι καὶ τὰς τιμωρίας , εἴ τε ζημίας χρημάτων εἴ τε καὶ πληγὰς καὶ βιαιοτέρας ὕβρεις εἴ τε τραύματα καὶ πηρώσεις καὶ ἀτιμίας καὶ φυγὰς καὶ ὅσα ἄλλα τῶν ἐπὶ δίκαις 0 1 2 ·
ἑνὸς γὰρ τοῦ μὴ ἕτερον ἀνθ ἑτέρου κτείνειν μνησθεὶς καὶ τὰ ἡσυχασθέντα προσπεριέλαβεν .
περὶ τοῦ μὴ ἀναισχυντεῖν γυναῖκας .
ἀγοραὶ καὶ βουλευτήρια καὶ δικαστήρια καὶ θίασοι καὶ σύλλογοι πολυανθρώπων ὁμίλων καὶ ὁ ἐν ὑπαίθρῳ βίος διὰ λόγων καὶ πράξεων κατὰ πολέμους καὶ κατ εἰρήνην ἀνδράσιν ἐφαρμόζουσι , θηλείαις δὲ οἰκουρία καὶ ἡ ἔνδον μονή , παρθένοις μὲν εἴσω κλισιάδων τὴν μέσαυλον ὅρον πεποιημέναις , τελείαις δὲ ἤδη γυναιξὶ τὴν αὔλειον 0 1 .
διττὸν γὰρ πόλεων εἶδος , μειζόνων καὶ βραχυτέρων 0 ·
αἱ μὲν οὖν μείζους ἄστη καλοῦνται , οἰκίαι δ αἱ βραχύτεραι 0 .
τὴν δ ἑκατέρων προστασίαν διειλήχασιν ἄνδρες μὲν τῶν μειζόνων , ἧς ὄνομα πολιτεία , γυναῖκες δὲ τῶν βραχυτέρων , ἧς ὄνομα οἰκονομία 0 1 2 .
μηδὲν οὖν ἔξω τῶν κατὰ τὴν οἰκονομίαν πολυπραγμονείτω γυνὴ ζητοῦσα μοναυλίαν μη δ οἷα νομὰς κατὰ τὰς ὁδοὺς ἐν ὄψεσιν ἀνδρῶν ἑτέρων ἐξεταζέσθω , πλὴν εἰς ἱερὸν ὁπότε δέοι βαδίζειν , φροντίδα ποιουμένη καὶ τότε μὴ πληθυούσης ἀγορᾶς , ἀλλ  ἐπανεληλυθότων οἴκαδε τῶν πλείστων , ἐλευθέρας τρόπον καὶ τῷ ὄντι ἀστῆς ἐν ἠρεμίᾳ θυσίας ἐπιτελοῦσα καὶ εὐχὰς εἰς ἀποτροπὴν κακῶν καὶ μετουσίαν ἀγαθῶν 0 .
τὸ δὲ λοιδορουμένων ἢ συμπλεκομένων ἀνδρῶν ἐπεκθεῖν τολμᾶν κατὰ πρόφασιν συμμαχίας ἢ βοηθείας γυναῖκας ἐπίληπτον καὶ οὐ μετρίως ἀναίσχυντον , ἃς οὐ δ ἐν πολέμοις καὶ στρατείαις καὶ τοῖς ὑπὲρ πάσης τῆς πατρίδος κινδύνοις ἐδικαίωσεν ὁ νόμος ἐξετάζεσθαι , τὸ πρέπον ἰδών , ὅπερ ἀκίνητον ἀεὶ καὶ πανταχοῦ φυλάττειν διενοήθη , νομίσας αὐτὸ τοῦτ εἶναι καθ αὑτὸ νίκης καὶ ἐλευθερίας καὶ πάσης ἄμεινον εὐτυχίας 0 .
ἐὰν μέντοι καὶ πυθομένη τις ὑβρίζεσθαι τὸν ἄνδρα , πόθῳ τῷ πρὸς ἐκεῖνον ἡττηθεῖσα φιλανδρίας , ὑπὸ τοῦ παραστάντος πάθους ἐξορμῆσαι βιασθῇ , μὴ πλέον τῆς φύσεως ἀρρενούσθω θρασυνομένη , μενέτω δὲ καὶ ἐν οἷς βοηθεῖ γυνή ·
πάνδεινον γάρ , εἰ βουλομένη τις ὑπεξελέσθαι τὸν ἄνδρα ὕβρεως ὑβρισθήσεται πρὸς ἑαυτῆς κατάπλεων ἀποφαινούσης τὸν ἴδιον βίον αἰσχύνης καὶ μεγάλων ὀνειδῶν τῶν ἐπ ἀνιάτῳ θρασύτητι 0 .
λοιδορήσεται γὰρ γυνὴ κατ ἀγορὰν ῥῆμά τέ τι τῶν ἀπηγορευμένων φθέγξεται , ἑτέρου δὲ κακηγοροῦντος οὐκ ἀποδραμεῖται τὰ ὦτα ἐπιφράξασα ;
νυνὶ δὲ προβαίνουσί τινες , ὡς μὴ μόνον ὑπὸ γλωσσαλγίας ἐν ἀνδρῶν ὄχλῳ  γυναῖκες  κακηγορεῖν καὶ προπηλακίζειν , ἀλλὰ καὶ τὰς χεῖρας ἐπιφέρειν τὰς ὑφάσμασι καὶ ταλασίαις ἀλλ  οὐ πληγαῖς καὶ ὕβρεσι καθάπερ παγκρατιαστῶν καὶ πυκτῶν ἐνασκουμένας 0 .
καὶ τὰ μὲν ἄλλα  οἰστὰ καὶ  φέρειν ἄν τις δύναιτο ·
χαλεπὸν δ ἐκεῖνο , εἴ τις γυνὴ τοσοῦτον καταθρασύνοιτο , ὡς διαδράξασθαι τῶν τοῦ διαφερομένου γεννητικῶν 0 ·
μὴ γάρ , παρόσον ἀνδρὶ βοηθοῦσα δοκεῖ τοῦτο πράττειν , ἀφείσθω , τῆς δ ἄγαν θρασύτητος ἐπεχέσθω τίνουσα δίκην , ὑφ ἧς αὐτὴ μὲν τὰ ὅμοια ἐξαμαρτάνειν ἐθέλουσα αὖθις οὐκ ἂν δύναιτο , τῶν δ ἄλλων ὅσαι προπετέστεραι φόβῳ μετριάσουσιν ·
ἔστω δ  ἡ δίκη χειρὸς ἀποκοπὴ τῆς ἁψαμένης ὧν οὐ θέμις 0 .
ἄξιον ἐπαινεῖν καὶ τοὺς τῶν γυμνικῶν ἀγώνων ἀθλοθέτας , οἳ τῆς θέας ἀνεῖρξαν γυναῖκας , ἵνα μὴ γυμνουμένοις ἀνδράσι παρατυγχάνουσαι τὸ δόκιμον αἰδοῦς νόμισμα παρακόπτωσιν ἀλογοῦσαι φύσεως θεσμῶν , οὓς ὥρισεν ἑκατέρῳ τμήματι τοῦ γένους ἡμῶν 0 .
οὐ δὲ γὰρ ἄνδρας , ἀποτιθεμένων ἐσθῆτας γυναικῶν , ἐμπρεπὲς παρατυγχάνειν , ἀλλ ἑκατέρους τὰς τῶν ἑτέρων ὄψεις ἐκτρέπεσθαι γυμνουμένων τοῖς τῆς φύσεως βουλήμασιν ἑπομένους 0 .
εἶθ  ὧν ἡ ὄψις ἐπίληπτος , οὐ πολὺ μᾶλλον αἱ χεῖρες ὑπαίτιοι 0 1 ;
ὀφθαλμοὶ μὲν γὰρ καὶ ἃ μὴ βουλόμεθα πολλάκις ὁρᾶν ἀπελευθεριάζοντες ἀποβιάζονται , χεῖρες δ ἐν τῇ τῶν ὑπηκόων τάξει τεταγμέναι μερῶν πειθαρχοῦσαι τοῖς ἡμετέροις ἐπιτάγμασιν ὑπηρετοῦσιν .
ἥδε μὲν αἰτία ἣ παρὰ πολλοῖς εἴωθε λέγεσθαι 0 ·
ἑτέραν δὲ ἤκουσα θεσπεσίων ἀνδρῶν τὰ πλεῖστα τῶν ἐν τοῖς νόμοις ὑπολαμβανόντων εἶναι σύμβολα φανερὰ ἀφανῶν καὶ ῥητὰ ἀρρήτων .
ψυχῆς , ὥσπερ ἐν ταῖς συγγενείαις , ἡ μέν ἐστιν ἄρρην καὶ πρὸς ἀνδρῶν , ἡ δὲ θήλεια καὶ πρὸς γυναικῶν 0 1 2 ·
ἄρρην μὲν ἡ μόνῳ θεῷ προσκληροῦσα ἑαυτὴν ὡς πατρὶ καὶ ποιητῇ τῶν ὅλων καὶ πάντων αἰτίῳ , θήλεια δὲ ἡ ἐκκρεμαμένη τῶν ἐν γενέσει καὶ φθορᾷ καὶ ἀποτείνουσα καθάπερ χεῖρα τὴν δύναμιν αὑτῆς , ἵνα τυφλῶς τῶν ἐπιτυχόντων ἐφάπτηται , γένεσιν δεξιουμένη τὴν τροπαῖς ἀμυθήτοις χρωμένην καὶ μεταβολαῖς , δέον τὴν ἀμετάβλητον καὶ μακαρίαν καὶ τρισευδαίμονα θείαν φύσιν 0 1 2 .
εἰκότως οὖν τὴν ἐφαψαμένην χεῖρα τῶν διδύμων ἀποκόπτειν διείρηται συμβολικῶς , οὐχ ὅπως ἀκρωτηριάζηται τὸ σῶμα στερόμενον ἀναγκαιοτάτου μέρους , ἀλλ  ὑπὲρ τοῦ τῆς ψυχῆς πάντας τοὺς ἀθέους ἐκτέμνειν λογισμοὺς ἐπιβάθρᾳ χρωμένους ἅπασιν ὧν γένεσίς ἐστι ·
δίδυμοι γὰρ σύμβολον σπορᾶς καὶ γενέσεως 0 .